गौरतलब है कि सिरीसेना ने शुक्रवार को एक नाटकीय घटनाक्रम के तहत प्रधानमंत्री रानिल विक्रमसिंघे को बर्खास्त कर उनकी जगह पूर्व राष्ट्रपति महिंदा राजपक्षे को नया प्रधानमंत्री नियुक्त कर दिया था. उनके इस फैसले से देश में राजनीतिक संकट गहरा गया था. हालांकि इस घटना क्रम में नया मोड़ रविवार को आया जब संसद के अध्यक्ष कारु जयसूर्या ने विक्रमसिंघे को एक बार फिर से प्रधानमंत्री की मान्यता दे दी.